als_Latn dik_Latn sag_Latn
Banorët e Ranës kanë paralajmëruar që do të iniciojnë nënshkrimin e peticionit për mbrojtjen e parkut në këtë pjesë të qytetit nga betonimi i planifikuar, siç është parashikuar në Draftin e Planit-hapësinor urbanistik të Ulqinit.
Ato për Portalin Ul-info kanë njoftuar që nuk mund të besojnë se dikujt i ka shkuar ndërmend kjo ide e çmendur, e aq më të paqartë e kanë si është gjetur ajo në Draftin e PHU-së. “Me javë qytetarët e Stambollit kanë protestuar për shkak të qëllimit që të ndërtohet në Gezi park, kështu që edhe ne mundemi për shkak të një hapësire të gjelbër në Plazhin e vogël”, thanë Ranacakët.
Organizatat joqeveritare nga Ulqini kanë paralajmëruar që me këtë rast do të organizohet performansi në park. “Sikur të reagonim në kohë ndoshta nuk do të ishte ndërtuar ai objekti i tmerrshëm në Kala”, tha drejtori i MOGUL-it Xhemal Peroviq dhe shton që kjo OJQ do të bëj çdo gjë që të parandalohet betonimi i parkut në Plazhin e vogël.
als_Latn als_Latn als_Latn